‘સાહેબે મને ચા-નાસ્તો લાવવાનું કામ સોંપ્યું એટલે હું એ લઈને ગયો ત્યારે એ માસ્તર વાત કરતા હતા એટલે મેં જાણ્યું કે, તમારી વાડી એ લોકો લઈ લેવા માગે છે.’ જાણે વીજળી પડી હોય તેમ ગોકળભાએ માથે હાથ મૂકી દેતાં કહ્યું : ‘હેં! શું! અમારી વાડી? કોણ લઈ લેવા માગે છે?’ અને જીભનો લોચો વાળતાં એ બોલ્યા : ‘ના ના, અંબારામ! તમારા સાંભળવામાં કંઈ બીજું આવ્યું હશે. વિષ્ણુભાઈ એવું ન કરે. એમને નિશાળ માટે પૂરતી જગા છે.’